2016 ਓਲੰਪਿਕ ਖੇਡਾਂ ਵਿੱਚ ਭਾਰਤ
ਭਾਰਤ 1900 ਵਿੱਚ ਪੈਰਿਸ ਵਿਖੇ ਹੋਈਆਂ ਓਲੰਪਿਕ ਖੇਡਾਂ ਤੋਂ ਲਗਾਤਾਰ ਭਾਗ ਲੈਂਦਾ ਆ ਰਿਹਾ ਹੈ ਅਤੇ ਭਾਰਤ ਨੇ ਬ੍ਰਾਜ਼ੀਲ ਦੇ ਸ਼ਹਿਰ ਰਿਓ ਡੀ ਜਨੇਰੋ ਵਿੱਚ ਹੋਈਆਂ 2016 ਓਲੰਪਿਕ ਖੇਡਾਂ ਵਿੱਚ 5 ਅਗਸਤ ਤੋਂ 21 ਅਗਸਤ 2016 ਦੌਰਾਨ ਹਿੱਸਾ ਲਿਆ ਸੀ। ਭਾਰਤ ਇਨ੍ਹਾਂ ਖੇਡਾਂ ਵਿੱਚ 2 ਤਮਗੇ ਜਿੱਤ ਕੇ 67ਵੇਂ ਸਥਾਨ 'ਤੇ ਰਿਹਾ। ਜਦ ਕਿ ਅਮਰੀਕਾ 116 ਤਮਗਿਆਂ ਨਾਲ ਪਹਿਲੇ ਸਥਾਨ 'ਤੇ ਰਿਹਾ ਸੀ। ਭਾਰਤ ਓਲੰਪਿਕ ਸੰਘ ਵੱਲੋਂ ਇਨ੍ਹਾਂ ਓਲੰਪਿਕ ਖੇਡਾਂ ਵਿੱਚ 2012 ਓਲੰਪਿਕ ਖੇਡਾਂ ਮੁਕਾਬਲੇ ਸਭ ਤੋਂ ਜਿਆਦਾ ਖਿਡਾਰੀ (117 ਖਿਡਾਰੀ; 2012 ਓਲੰਪਿਕ ਖੇਡਾਂ ਤੋਂ 34 ਜਿਆਦਾ) ਭੇਜੇ ਸਨ। ਜਦ ਕਿ 2012 ਵਿੱਚ ਇਹ ਗਿਣਤੀ 83 ਸੀ।